PANAGBIAG KAS KRISTIANO
Ti Edukasion a Naggapu iti Dios Abakenna ti Panangidumduma
Saan a manangidumduma ni Jehova. (Ara 10:34, 35) Awatenna dagiti tattao “manipud kadagiti amin a nasion ken kadagiti tribu ken kadagiti ili ken kadagiti pagsasao.” (Apo 7:9) Isu nga awan ti lugar ti panangidumduma wenno paboritismo iti kongregasion Kristiano. (San 2:1-4) Gapu iti edukasion a naggapu iti Dios, tagtagiragsakentayo ti naespirituan a paraiso a pakakitaantayo kadagiti nangbalbaliw iti personalidadda. (Isa 11:6-9) Bayat nga ikagkagumaantayo a paruten ti aniaman a panangidumduma iti pusotayo, pampaneknekantayo a tultuladentayo ti Dios.—Efe 5:1, 2.
BUYAEM TI VIDEO A JOHNY AND GIDEON: ONCE ENEMIES, NOW BROTHERS. KALPASANNA, SUNGBATAM DAGITOY A SALUDSOD:
Apay a ti edukasion a naggapu iti Dios ket mas epektibo ngem iti panangikagumaan ti tao a mangikkat iti diskriminasion ken panangidumduma?
Ania ti magusgustuam unay iti sangalubongan a panagkakabsattayo?
Kasano a pakaidayawan ni Jehova no taginayonentayo ti Nakristianuan a panagkaykaysa?
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn